Die Emosionele sy van Gordelroos | MaanKind
06 Dinsdag Des 2011
Gordelroos, Herpes Zoster, Trepiline, Varicella zoster
Ek het voorheen geskryf oor my belewenis van gordelroos, maar ek het ook nie regtig geskryf hoe angstig mens soms sonder rede voel nie. Die afgelope tyd het ek so lekker gehuil soos nog nooit in my lewe nie, oor hartseer goed, oor mooi goed en of dit nou lelik was of seer of lekker, my emosies was moeilik om te hanteer of te onderdruk. Ek het een oggend in 'n restaurant oor my kos getjank, omdat dit 'n mooi dag in Hermanus was, en die kos lekker. Bid jou aan.
'n Vriendin se man het weer in 'n woedebui by die werk uitgebars, en aan die skreeu gegaan. 'n Ander vriend van ons het weer sulke vreemde besigheidsbesluite geneem tydens emosionele sessies, sommer so in sy bakkie op die snelweg. Nog 'n vriendin se man het haar een nag al huilend op die bank gekry, sy wou nie so aangaan, en met hierdie Dessitste Ding verder saamleef nie.
Vyf mense, vyf verskillende reaksies, almal teen die persoon se karakter in. Ek kan net vir myself praat, maar tydens so 'n sessie, kan ek voel dat dit onnatuurlik vir my lyf is, maar kan nogtans nie help daarvoor nie.
Maar nou gaan ek eers op my TREP… Trepiline… Met lekker groot dosis van Ibuprofen daarby. Want ek pyn. En ek brand. Ek sukkel om te trap, te sit of te lê, alles is sensitief en seer.
Antidepressants – these help patients with postherpetic neuralgia not because the patient is depressed, but because they affect key brain chemicals, such as serotonin and norepinephrine, which influence not only depression, but also how the body interprets pain.
(Hierdie is nie bedoel om 'n mediese artikel te wees nie, dis bloot hoe ek dit beleef)
Vir meer info hieroor, gaan kyk by http://gordelroos.wordpress.com
15 thoughts on "Die Emosionele sy van Gordelroos"
3 Maart, 2012 om 7:56 nm
As ek 'n towerfee was, het ek nou staf geswaai!!
Sterkte help boggerol, maar ek dink darem aan jou.
3 Maart, 2012 om 10:21 nm
Enige goeie intensies help…
3 Maart, 2012 om 7:48 nm
Dit is nou drie maande sedert hierdie skrywe, en is sit hier soos 'n volgestopte worsie wat begin stoom maak soos hy hitte vang. Die PHN het beter geword, en is onder bedwang gehou deur Trepeline en 1200mg Ibuprofen per dag, maar hierdie week hier dit my weer soos 'n voorhamer geslaan. Ek het gebrand en geprik, miljoene fyn speldeprikkies van binne af, erger as ooit. DIt het my angstig gemaak dat die naweek weer op hande is en 'n noodoproep na my dokter gemaak. DIe dierbare ding het net een vloek gegee en sy voorskrif blaadjie nader getre. Kortisoon en 'n baie hoë diosis anti-virale is my toebedeel vir die volgende tyd. Ek sal mense sover moontlik openbare verskynings spaar…
20 Maart, 2012 om 7:50 nm
Dis nou drie weke later, en ten spyrte van die behandeling het ek weer 'n terugslag van voel-soos-'n-blob-jellie en dan die volgende dag die rits blase, gehad. 'n Vriendin in 'n mediese beroep in die VSA het voorgestel dat ek 1000 – 2000 mg per dag L-Lysine neem. Hou duim vas! Ek het nou twee rondtes in.
1 Januarie, 2012 om 6:54 nm
Dankie tog vir die trip pilletjies 🙂
Jammer om oor die 'ding' te hoor wat jou kelder Maankind – ek hoop die seelug en rustigheid van Kleinmond help darem troos.
Terug pieng: Dis 2012! En nee… Die Mayans se klip het maar net opgeraak… « MaanKind
Terug pieng: Iets opwindends « MaanKind
8 Desember, 2011 om 8:58 nm
Ek was in my 20's toe ek dit gehad het. Die nagevolge het lank lank lank aangehou…
8 Desember, 2011 om 8:59 nm
….. maar het opgehou!! Ek wens ook dit vir jou toe dat dit spoedig sal ophou!
8 Desember, 2011 om 9:22 nm
BELOWE? You could have fooled me…
7 Desember, 2011 om 8:54 vm
Dankie dat jy dit met ons gedeel het, Trisa, ek is seker dit werp lig op hierdie siekte vir baie wat nie regtig die omvang daarvan verstaan nie.
7 Desember, 2011 om 11:52 vm
As jy hier skryf, kon jy toe inkom…
Dis 'n eensame siekte, Rika. Ek praat maar, ook vir die wat nie 'wil kla' nie.
6 Desember, 2011 om 10:03 nm
my ma het maandelank die vreeslikste steekpyne gekry na sy lankal "genees" was van gordelroos, so sterkte,